**Naziv obveznika: HRVATSKA KNJIŽNICA I ČITAONICA SALI**

**Brij RKP-a: 35239 Razina: 21 Proračunski korisnik JLPRS**

**Matični broja: 01583387 Razdjel: 000 Nema razdjela**

**OIB: 68404358413 Šifra djelatn: 9101 Djelatn. knjižnica i arhiva**

**Sjedište: 23281 SALI Šifra Županije: 379 Općina Sali**

**Adresa: Sali II 69 Razdoblje: od 01.01.2020. do 31.12.2020.**

**BILJEŠKE**

**UZ FINANCIJSKE IZVJEŠTAJE ZA 2020. GODINU**

Općina Sali osnovala je 2000. godine Hrvatsku knjižnicu i čitaonicu Sali sa sjedištem, u Salima. Hrvatska knjižnica i čitaonica Sali obavlja svoju djelatnost na jednoj lokaciji. Ima dva stalno zaposlena djelatnika, Ante Mihića koji je ujedno i ravnatelj, te od ove godine novu djelatnicu koja je do sada koristila usluge Studentskog servisa. Proračunski korisnik obavlja djelatnost knjižničarstva i nije obveznik PDV-a. Rashodi poslovanja redovite djelatnosti financiraju se najvećim dijelom iz nadležnog proračuna, a manjim dijelom od naplate usluga korisnicima, te donacijama.

Izvještaji o imovini i vlastitim izvorima, prihodima i rashodima, primicima i izdacima iskazani su za razdoblje od 01. siječnja do 31. prosinca 2020. godine, a dobiveni su iz Glavne knjige proračunskog korisnika, izrađene u programu Synesis.

Poslovanje Hrvatske knjižnice i čitaonice Sali obavlja se preko vlastitog računa, otvorenog u OTP banci, IBAN:0324070001100123947.

**Zakonodavni okvir**

* Zakon o proračunu (NN 87/08, 136/12 i 15/15)
* Pravilnik o proračunskom računovodstvu i računskom planu (NN 124/14, 115/15 i 87/16, 3/18, 126/19 i 108/20)
* Pravilnik o financijskom izvještavanju u proračunskom računovodstvu (NN 3/15, 93/15, 135/15, 2/17, 28/17, 112/18 i 126/19)
* Pravilnik o proračunskim klasifikacijama (NN 26/10, 120/13 i 1/20)

**Bilješke uz izvještaj o prihodima i rashodima, primicima i izdacima:**

U 2020. godini Hrvatska knjižnica i čitaonica Sali je ostvarila 244.059 kuna prihoda poslovanja, što je za 2% manje od protekle godine, te 231.104 kune rashoda poslovanja koji su za 6,6% uvećani u odnosu na proteklu godinu iz čega proizlazi 12.955 kuna viška prihoda poslovanja.

Bilješka 1.

AOP 056 – Kapitalne pomoći proračunu iz drugih proračuna

Odnose se na kapitalne pomoći Ministarstva kulture u iznosu od 20.000.kuna. Sredstva su utrošena namjenski–za nabavu knjižne građe.

Bilješka 2.

AOP 126 – Prihodi od pruženih usluga

Prihodi od pruženih usluga odnose se na uplate članarine. Umanjeni su za 38% u odnosu na prethodnu godinu.

Bilješka 3.

AOP 132 – Prihodi iz nadležnog proračuna za financiranje rashoda poslovanja

Općina Sali, kao osnivač Hrvatske knjižnice i čitaonice Sali, financira sve rashode za zaposlene i materijalne rashode. Prihodi iz nadležnog proračuna za financiranje rashoda poslovanja povećani su za 2,5% u odnosu na ostvarenje u izvještajnom razdoblju protekle godine.

Bilješka 4.

AOP 148 - Rashodi poslovanja

Rashodi poslovanja iznose 231.104 kune, uvećani su za 6,6% u odnosu na ostvarenje u izvještajnom razdoblju protekle godine. Povećanje se odnosi na rashode za zaposlene jer je zaposlena nova djelatnica, dok su istovremeno Intelektualne i osobne usluge za rad preko studentskog servisa prikazane na oznaci AOP 181 umanjene.

Bilješka 5.

AOP 193 – Financijski rashodi

Odnose se na bankarske usluge i usluge platnog prometa.

Bilješka 6.

AOP 341 **-** Rashodi za nabavu nefinancijske imovine

Odnose se na nabavu kapitalne imovine, odnosno nabavu knjižne građe, financirane sa kapitalnom pomoći iz nadležnog Ministarstva kulture.

Bilješka 7.

AOP – 636 Manjak prihoda i primitaka raspoloživ u sljedećem razdoblju

Rezultat poslovanja na kraju 2020. godine u iznosu od 16.787 kuna proizlazi iz razlike ukupnih prihoda i primitaka u iznosu od 244.059 kuna, ukupnih rashoda i izdataka u iznosu od 257.026 kuna, te prenesenog manjka prihoda i primitaka u iznosu od 3.820 kuna. Na kraju razdoblja, nakon donesene odluke o rasporedu rezultata i 1. korekcije, rezultat je evidentiran kao 7.044,38 kuna manjka prihoda poslovanja i 9.742,22 kuna manjka prihoda od nefinancijske imovine što je objašnjeno u Bilješci 11., AOP 242 – Manjak prihoda, uz obrazac Bilanca.

**Bilješke uz bilancu stanja na dan 31.12.2020. godine**

U obrascu Bilanca stanja na dan 31.12.2020. godine, koji predstavlja vrijednosno iskazani pregled imovine, obveza i vlastitih izvora, ne postoje ugovorni odnosi koji uz ispunjenje određenih uvjeta mogu postati obveza ili imovina, te ne postoje nikakva dana ili dobivena jamstva, založna prava ili drugi instrumenti osiguranja plaćanja. Sadržaj evidencije sudskih sporova nije prikazan jer se ne vode nikakvi sudski sporovi.

Bilješka 8.

AOP 002 – Nefinancijska imovina

Ispravak vrijednosti proizvedene dugotrajne nefinancijske imovine izvršen je linearnom metodom po propisanim stopama ispravka vrijednosti dugotrajne imovine, te u 2020. godini iznosi 27.725 kuna. Osim nabavke knjižne građe u iznosu od 25.922,39 kuna koja je financirana od nadležnog ministarstva, nije bilo nabave druge dugotrajne imovine, pa je sadašnja vrijednost nefinancijske imovine na kraju izvještajnog razdoblja za 2,5% manja nego na početku izvještajnog razdoblja.

Bilješka 9.

AOP 064 – Novac u banci i blagajni

Stanje novčanih sredstava na dan 31.12.2020. godine iskazano na ovom AOP-u odnosi se na:

Novac u OTP banci IBAN:0324070001100123947 4.035 kuna

Novac u blagajni 3.914 kuna

Novac u banci i blagajni čini cijelu financijsku imovinu, odnosno nema nenaplaćenih potraživanja. Sukladno članku 37.a Pravilnika o izmjenama i dopunama Pravilnika o proračunskom računovodstvu i računskom planu (NN 3/2018-116) nije proveden ispravak vrijednosti potraživanja jer nema kašnjenja u naplati preko godine dana, kao ni pokretanja stečajnog postupka ili likvidacijskog postupka nad dužnicima.

Knjigovodstvena evidencija Porezne uprave za plaćene poreze i doprinose je usklađena sa evidencijom glavne knjige knjižnice na dan 31.12.2020. godine, te nisu utvrđene nikakve razlike.

Bilješka 10.

AOP 169 – Obveze

Ukupne obveze iznose 24.735 kuna i za 108% su uvećane u odnosu na proteklu godinu. Zbog zapošljavanja nove djelatnice 73% obveza čine obveze za zaposlene, 2,5% ukupnih obveza čine obveze za materijalne rashode, a 0,5% se odnosi na obvezu za ostale financijske rashode. Sve obveze za rashode poslovanja spadaju u nedospjele obveze. Redovito se podmiruju zahvaljujući uplatama osnivača, odnosno pravovremenim financiranjem rashoda poslovanja, te su sve podmirene do dana predaje ovih izvještaja.

Obveze za nabavu nefinancijske imovine čine preostalih 24% ukupnih obveza, spadaju u prekoračenje plaćanja do 60 dana.

Bilješka 11.

AOP 242 – Manjak prihoda

U 2020. godini ostvaren je višak prihoda poslovanja u iznosu od 12.955,62 kune i manjak prihoda od nefinancijske imovine u iznosu od 25.922,39 kuna. Uz preneseni manjak poslovanja od nefinancijske imovine u iznosu od 3.819,83 kune, dobiven nakon evidentirane Odluke o rasporedu rezultata iz 2019. godine, rezultat prije izvršene korekcije iznosi 12.955,62 kune viška prihoda poslovanja i 29.742,22 kune manjka prihoda od nefinancijske imovine.

Temeljem članka 82. Pravilnika o proračunskom računovodstvu i računskom planu provedena je korekcija utvrđenog rezultata za iznos od 20.000,00 kuna kapitalnih prijenosa ostvarenih tijekom proračunske godine, evidentiranih na računu 6332-*Kapitalne pomoći proračunu iz drugih proračuna,* namijenjenih i u cijelosti utrošenih za nabavu nove knjižne građe. Zaduženjem računa viška prihoda poslovanja, a odobravanjem računa manjka prihoda od nefinancijske imovine, konačni rezultat je evidentiran kao:

* *7.044,38 kuna manja prihoda poslovanja i*
* *9.742,22 kuna manjka prihoda od nefinancijske imovine.*

***Prikaz rezultata poslovanja:***

|  |  |  |  |
| --- | --- | --- | --- |
| **opis** | **prihodi poslovanja** | **prihodi od nefinancijske imovine** | **ukupno** |
| Rezultat poslovanja-preneseni 01.01.2020. | +3.007,39 | -6.827,22 |  |
| Odluka o rasporedu rezultata u 2020. godini | -3.007,39 | +3.007,39 |  |
| ***Manjak prihoda od nefin. imovine-preneseni*** | ***0,00*** | ***-3.819,83*** | ***-3.819,83*** |
|  |  |  |  |
| prihodi ostvareni u 2020 | +244.059,43 |  |  |
| rashodi ostvareni u 2020 | -231.103,81 | -25.922,39 |  |
| ***Rezultat prije korekcije*** | ***+12.955,62*** | ***-25.922,39*** | ***-12.966,77*** |
| 1.korekcija (konto 6332) | -20.000,00 | +20.000,00 |  |
|  |  |  |  |
| **Manjak prihoda poslovanja 31.12.2020.****-za prijenos u sljedeće razdoblje** | **-7.044,38** | **-** |  |
| **Manjak prihoda od nefinanc. Imov.31.12.2020.****-za prijenos u sljedeće razdoblje** | **-** | **-9.742,22** | **-16.786,60** |

**Bilješke uz obrazac RAS-funkcijski**

Bilješka 12.

AOP 104 – Službe rekreacije i sporta

Iznos naveden pod ovim AOP-om odgovara ukupno iskazanim rashodima poslovanja i iskazanim rashodima za nabavu proizvedene dugotrajne nefinancijske imovine u obrascu PR-RAS.

**Bilješke uz obrazac Obveze**

Bilješka 13.

AOP 036 – Stanje obveza na kraju izvještajnog razdoblja

Nedospjele obveze podmirene su u siječnju 2021. godine, a sve dospjele obveze se odnose na obveze za nabavu nefinancijske imovine, odnosno knjižne građe. Spadaju u prekoračenje plaćanja do 60 dana.

U Salima, 29.01.2021. godine

Osoba za kontaktiranje: Jelena Grbin

Telefon za kontakt: 023377042

Osoba koja je izradila financijske izvještaje: Jelena Grbin

Ravnatelj: Ante Mihić